jkorsvik/nowiki_second_scrape_merged huggingface dataset:
Gambias riksvåpen

Gambias riksvåpen har vært i bruk siden 18. november 1964. Det viser to løver som holder en øks og en hakke, og støtter et skjold som avbilder enda en øks og en hakke, i kryss. Oppå toppen av skjoldet er plassert en heraldisk ridderhjelm med en oljepalme (et viktig tre i Gambia) som hjelmtegn. Nederst er det nasjonale mottoet: «Progress - Peace - Prosperity» (Fremskritt - Fred - Velstand).
De to løvene representerer Gambias kolonihistorie, som del av det Britiske imperiet. Øksen og hakken symboliserer viktigheten av jordbruk for Gambia. De anses også å representere de to største etniske gruppene i landet: Mandinka og Fulani.


== Kilder ==
FN: Country Facts - Gambia Besøkt 12. oktober 2018
Worldatlas.com: Gambia Flags and Symbols and National Anthem Besøkt 12. oktober 2018
Ghanas riksvåpen

Ghanas riksvåpen ble innført 4. mars 1957 av dronning Elisabeth.  Det består av et blått skjold, delt i fire av et gullkantet grønt georgskors. I midten av korset er Storbritannias gyldne løve. Dette symboliserer Ghanas nære forhold til  Storbritannia og Commonwealth of Nations.  Skjoldets øvre venstre kvadrant viser et okyeame-sverd, som benyttes i seremonier. Det er et symbol for Ghanas regionale styresmakter, mens øvre høyre kvadrant viser et slott ved sjøen, presidentpalasset i Accra ved Guineagulfen, som symboliserer den nasjonale regjeringen. Nedre venstre kvadrant viser et kakaotre, som symboliserer Ghanas rike jordbruk. Nedre høyre kvadrant viser en gullgruve, som står for Ghanas rike naturressurser. Oppå skjoldet er perler i nasjonalfargene rød, grønn og gull, som man også finner i Ghanas flagg. Over dette er en gullkantet svart stjerne, symbol for Afrikas frihet. Våpenet holdes av to gyldne ørner, med svarte stjerner med bånd i nasjonalfargene hengende rundt halsen. De står på et bånd med Ghanas nasjonale motto: «Freedom and Justice» («Frihet og rettferd»).
Linnea Dale

Linnea Dale (født 22. april 1991 i Tinn i Telemark) er en norsk sanger og låtskriver. Hun slo gjennom musikalsk i Idol i 2007.Dale var deltaker i sangkonkurransen Idol på TV 2 i 2007 og kom til finaleomgangene. I semifinalen 10. oktober 2007 fremførte hun den egenkomponerte låten «What Do I Know About Love». Dale ble stemt ut, men fikk senere Wild Card og gikk videre derfra til finalerundene.
Dale var gjestevokalist på singlene «Ambitions» og «Sometimes» i tillegg til sangen «Awake» og den nyeste sangen til Donkeyboy, «Think you should», som ble lansert i 2019.Dales første soloplate, Lemoyne Street, ble utgitt i 2012 med produsenthjelp fra Øystein Greni og Nikolai Eilertsen fra BigBang. EP-en Children of the Sun og singelen «And Then the Sun Comes Up» ble også lansert I 2012.
Dales andre soloplate, Good Goodbyes, ble utgitt i 2014, med produsent og låtskriverhjelp fra Paal Waaktaar og Kim Edward Bergseth. Dale opptrådte i den norske Melodi Grand Prix-finalen samme år med låten «High Hopes». Dales tredje soloplate, Wait for the Morning, ble utgitt i 2018. Albumet fikk ternigkast 5 i VG, Dagsavisen og Aftenposten. 


== Diskografi ==
AlbumLemoyne Street (2012)
Good Goodbyes (2014)
Wait for the Morning (2018)Singler/EP-erAnything Goes (and Everything's Alright) (2010), med Magnus Sinnes
Children of the Sun (2012)
And Then the Sun Comes Up (2012)
A Room in a City (2013)
High Hopes (2014)
Favourite Mistake (2018)
Like a Bullet (2018)
Out of Heaven (2020)


=== Deltar på ===
Idol 2007
Donkeyboy: Ambitions (2009)
Donkeyboy: Sometimes (2009)
Donkeyboy: Caught in a Life (2009)
Universal Music/MBN: Trondheim Calling (2010)
Reidar Svare & Svermere: Fjellblomen (2011)
Bigbang: The Oslo Bowl (2013)
Absolute Music: Absolute Music 62 (2013)
Absolute Music: Absolute Music 63 (2014)
trndmsk: A Collection of Unreleased Pearls (2014)
Donkeyboy: The Hits (2014)
Of Norway: Accretion – The Remixes (2015)
Vendetta Records: Destino Pacha Ibiza – Rising Sun Vol. 1 (2015)
Kontor Records: Kontor Sunset Chill 2015 (2015)
Of Norway: Spirit Lights Remixes (2015)
Laka-Tosh: Deepest Shades of Chill Out 3 (2015)
Connaisseur Recordings: BBQ Techno 5 (2015)
Suprastate: I Didn't Know (2015)
Connaisseur Recordings: Livingroom Techno 6 (2016)
Claude Challe & Jean-Marc Challe: Magic Deep II (2016)
Auden Prey: You Can't Be Serious (2016)
Connaisseur Recordings: 10Y of Connaisseur Part 2 (2016)
Connaisseur Recordings: BBQ Techno 6 (2016)
Øystein Greni: Pop Noir (2017)
Of Norway: The Loneliest Man In Space (2017)
Warner Music: Norske jenter (2017)
Suara: Beauty Imperfection 3 (2017)
Hver gang vi møtes (2020)


== Referanser ==


== Eksterne lenker ==
(en) Linnea Dale – kategori av bilder, video eller lyd på Commons 
(en) Linnea Dale på Internet Movie Database 
(en) Linnea Dale på Discogs 
(en) Linnea Dale på MusicBrainz 
(en) Linnea Dale på Spotify 
(en) Linnea Dale på Last.fm 
(en) Linnea Dale på Genius — sangtekster 
(en) Linnea Dale på AllMusic 
(no) Linnea Dale på Facebook 
(no) Linnea Dale på Instagram 
Linnea Dale på Myspace
Pipe (mål)

Pipe er en gammel måleenhet for volum som tidligere ble benyttet i Skandinavia, herunder også i Norge. En pipe tilsvarte 2 oksehoder, 3 amer, 4 tønner, 12 ankere, eller 480 potter. En pipe var også lik 1/2 fat. Omregnet til en moderne volumenhet utgjorde en pipe ca. 463,25 liter. Volumet kan imidlertid ha variert noe gjennom historien.
Jomfru (mål)

«Jomfru» andre betydninger
Jomfru er en gammel måleenhet for volum som har blitt brukt i Skandinavia. I Sverige var enheten i bruk til 1862 og tilsvarte tilsvarte 1/16 stopp eller 1/32 kanne. Målt som en moderne volumenhet tilsvarte ei jomfru ca. 81,79 ml.Alternativ betegnelse var «jungfru» som viser til at hulmålet for væske hadde en konisk form som en kvinne i kjole. Offisielt navn var ort.


== Referanser ==
Kanne

Kanne er en gammel måleenhet for volum som har blitt brukt i Skandinavia, også i Norge. En kanne tilsvarte 2 stopper eller 32 jomfruer. Det gikk dessuten 60 kanner på en ame. I noen sammenhenger tilsvarte også en kanne 2 potter, så volumet kan har variert i henhold til innholdet. Målt som en moderne volumenhet tilsvarer en kanne ca. 2,7 liter (væske).


== Kilder ==
(no) Kanne i Store norske leksikon
The Wombats

The Wombats er en trio fra Liverpool i England. De består av Matthew Murphy (vokal, gitar og keyboard) og Dan Haggis (trommer og koring) – begge fra Liverpool – sammen med Tord Øverland-Knudsen (bass og av og til vokal), fra Elverum, Norge. Bandet har gitt ut fem album.


== Diskografi ==


=== Album ===
Girls, Boys and Marsupials – 2006, Vinyl Junkie (Kun Japan)
The Wombats Go Pop Pop Pop –2007 (kun Japan)
The Wombats Proudly Present: A Guide to Love, Loss & Desperation – 2007
The Wombats Proudly Present This Modern Glitch; 2011
Glitterbug - 2015
Beautiful People Will Ruin Your Life - 2017


=== Singler ===
2007: "Kill the Director" #35 UK Singles Chart
2007: "Let's Dance to Joy Division" #15 UK Singles Chart
2007: "Moving To New York"
15. desember 2008: "Is This Christmas?"
9. februar 2009: " My Circuitboard City"
2017: "Lemon To A Knife Fight"


=== EP-er ===
2006: "Theme Park EP"
2008: "The Wombats EP" (USA)


== Festivalopptredener ==
Volumfestivalen, Elverum (2005)
Midi Modern Music Festival
Lake of Stars Festival, Malawi
Matthew Street Festival, Liverpool
Glastonbury Festival (2007)
Knowsley Hall Music Festival, Liverpool
Selby Town Hall with Hometown Heroes, (2007)
Oxegen Festival, Irland
V Festival (2007)
Rock Ness Festival (2007)
Bestival (2007)
Fuji Rock Festival (2007)
Get Loaded in the Park (2007)
London Calling (2007)
Pinkpop (2008)
Glastonbury (2008)
Hovefestivalen (2008)
Peace & Love (2008)
A Campingflight to Lowlands Paradise, Nederland (2008)
Albert Hall, London , (2008)
Isle of Wight Festival, Isle of Wight, (2008)
Splendour In The Grass Festival, Byron Bay (2008)
Beach Break Live, Polzeath (2008)
Eurockéennes Festival, Frankrike (2008)
Hurricane Festival, Tyskland (2008)
Sziget Festival, Ungarn (2008)
Festival scopitone, Nantes, Frankrike (2008)
Southside Festival, Neuhausen ob Eck, Tyskland (2008)
Wireless Festival (2008)
Main Square Festival, Arras (2008)
T in the park, Balado (2008)
Pukkelpop, Belgia (2008)
Reading and Leeds Festival, Reading and Leeds, England (2008)
Kartfestivalen, Telemark, Norge 2009 (Verdens første heløkologiske musikkfestival)
Slottsfjellfestivalen, Tønsberg, Vestfold, Norge (2009)
Volumfestivalen (2013)


== Eksterne lenker ==
Offisielt nettsted 
(en) The Wombats – kategori av bilder, video eller lyd på Commons 
Myspace-side
The Wombats Street Team
The Wombats Liverpool Street Team
Wombats offisielt forum
Wombats fanside
The Wombats på NME
Musikkanmeldelse av Proudly Present: A Guide to Love, Loss & Desperation på panorama.no
Musikkanmeldelse av Proudly Present: A Guide to Love, Loss & Desperation på oslopuls.no
"Verden rundt med Wombats" Østlendingen
Stortusen

Stortusen (eller tolvrøtt tusen) er en gammel mengdeenhet som ble benyttet over hele Skandinavia i tidligere tider. Et stortusen var lik ti storhundre (også kalt tolvrøtt hundre) eller 1200 enheter.
Zamioculcas zamiifolia

Zamioculcas zamiifolia er den eneste arten i slekten Zamioculcas. Den kalles også for "Smaragdpalme", "Garderobeplante" og "Studentens trøst". Det er en tropisk staude fra Øst-Afrika. Det botaniske navnet kommer fra plantens overfladiske likhet med kongepalmeslekten Zamia.
Den blir 45-60 cm høy og vokser fra et underjordisk sukkulent rhizom. Den er vanligvis eviggrønn, men blir løvfellende under tørke. Den overlever tørken på grunn av det store, potetaktige rhizomet som lagrer vann til regnet kommer tilbake. Bladene er 40-60 cm høye, med 6-8 par småblader som hver er 7-15 cm lange. 
Blomstene blir 5-7 cm lange, og er delvis skjult mellom bladene. Blomstringen skjer mellom midtsommer og tidlig høst. Det sies at plantedelene giftige hvis de blir spist, men et toksiologisk eksperiment utført av Universitetet i Bergen (2015), viser at plantekonsentrat på opptil 1 mg/mL ikke er skadelig for artemia benyttet i forsøket. Dette kan bety at toksisiteten kan være noe overdrevet, noe som kan ha sammenheng med at de fleste andre artene i myrkonglefamilien er giftige.


== Referanser ==


== Eksterne lenker ==
(en) Zamioculcas zamiifolia i Encyclopedia of Life 
(en) Zamioculcas zamiifolia i Global Biodiversity Information Facility 
(sv) Zamioculcas zamiifolia hos Dyntaxa 
(en) Zamioculcas zamiifolia hos NCBI 
(en) Zamioculcas zamiifolia hos The International Plant Names Index 
(en) Zamioculcas zamiifolia hos Tropicos 
(en) Kategori:Zamioculcas zamiifolia – bilder, video eller lyd på Wikimedia Commons 
(en) Zamioculcas zamiifolia – galleri av bilder, video eller lyd på Wikimedia Commons 
Zamioculcas zamiifolia – detaljert informasjon på Wikispecies
Hærfuglfamilien

Hærfugler eller hærfuglfamilien (Upupidae) er en liten familie i ordenen Bucerotiformes. Familien består kun av slekten Upupa med to arter. Ingen av dem hekker i Norge, men hærfugl (U. epops) observeres av og til her.


== Biologi ==

Hærfugler er mellomstore fugler (26–32 cm) med et langt, tynt og svakt dekurvet nebb, prominente erektile praktfjær på hodet, og korte, kraftfulle lemmer. Artene er utbredt i den palearktiske sone, Orienten og afrotropis. De trives i åpen vegetasjon, nær trær, klipper og lignende steder med gjemmesteder. Fuglene eter hovedsakelig insekter.Tidligere trodde man at hærfuglene var nærmest beslektet med lerker (Alaudidae) eller gjøker (Cuculidae), men det har nå lenge vært kjent at de er nærmere knyttet til hornfuglene (Bucerotidae). Dette ble først klart da forskere oppdaget det tertiære fossilet av Cryptornis antiquus i et gipsdeponi nær Paris. Og hærfugl uttrykker en viss likhet med hornfugler, spesielt småvokste hornfugler i slekten Tockus, men det er nå allment akseptert at hærfuglenes nærmeste slektninger er kakelarene og sabelnebbene i kakelarfamilien (Phoeniculidae).


== Inndeling ==
Inndelingen følger HBW Alive og er i henhold til del Hoyo (2016) og Krištín & Kirwan (2016). Norske navn følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle.

Bucerotiformes, hornfugler
Upupidae, hærfuglfamilien
Upupa, hærfugler
U. epops, hærfugl
U. marginata, madagaskarhærfugl


=== Utdødde arter ===
U. antaios (kjempehærfugl) var en hærfuglart som bare fantes på øya St. Helena i Søratlanteren, men som trolig døde ut som følge av at øya ble oppdaget og kolonisert i år 1502. Kjempehærfuglen var betydelig større enn dagens arter og flygeudyktig. Arten er bare kjent fra et ufullstendig funn av fossiler.


== Referanser ==


== Eksterne lenker ==
(en) hærfuglfamilien – oversikt og omtale av artene i WORMS-databasen 
(en) hærfuglfamilien i Encyclopedia of Life 
(en) hærfuglfamilien i Global Biodiversity Information Facility 
(no) hærfuglfamilien hos Artsdatabanken 
(sv) hærfuglfamilien hos Dyntaxa 
(en) hærfuglfamilien hos Fauna Europaea 
(en) hærfuglfamilien hos Fossilworks 
(en) hærfuglfamilien hos ITIS 
(en) hærfuglfamilien hos NCBI 
(en) Kategori:Upupidae – bilder, video eller lyd på Wikimedia Commons 
(en) Upupidae – galleri av bilder, video eller lyd på Wikimedia Commons
Qaqortoq kommune

Qaqortoq kommune er en tidligere kommune i Vestgrønland landsdel. Den lå på sydvestkysten av Grønland.


== Navn og våpenskjold ==
Navnet Qaqortoq betyr «Det Hvite». Det danske navnet er Julianehåb. Grunnen til det grønlandske navnet vites ikke, men kan ha med alle fuglene som holdt til der boplassen opprinnelig lå, ved at fuglene lettet når man ankom stedet med båt, og etterlot seg hvit avføring på steinene. En annen mulig kilde til navnet er at Hvalsey kirke, som er fra 1300-tallet, opprinnelig var hvitkalket, og var i sin tid en dominerende bygning i byen.Det danske navnet har byen etter Dronning Juliane Marie av Danmark og Norge. 
Våpenskjoldet får i blått og hvitt. Nederst er et hvitt anker på blå bakgrunn. I forlengelsen av ankeret oppover blir det til en skålvekt, tilsvarende den som Justitia bærer.


== Geografi og klima ==
Qaqortoq kommune dekker et areal på 8.500 km², hvorav 2.500 km² er isfritt. 
Kommunen ligger helt syd på Grønland, noe som gir et mildt klima i grønlandsk målestokk. Den ligger på en breddegrad som ligger rett nord for Bergen. 
Saarloq er den sydligste bygda, og med sin beliggenhet på en øy ytterst i fjordsystemet er dette den mest værharde bygda i kommunen. Saarloq ligger ca. 20 km syd for Qaqortoq, kommunens eneste by og administrative sentrum. 
Eqalugaarsuit ligger i ly av 4-500 meter høye fjell, inne i fjordsystemet. Fjellene ligger både mot syd og nord, og gir bygda et stabilt og rolig klima. Bygda ligger 12,5 km sydøst for Qaqortoq. 
Qassimiut ligger også ut mot havet, men er ikke fullt så værhardt som Saarloq. Denne bygda ligger ca. 60 km vest for Qaqortoq. 
Nærheten til havet er med og stabiliserer temperaturene i de havnære bygdene i forhold til Qaqortoq og Eqalugaarsuit, men gir noe mer bedbør. Årlig middeltemperatur for de tre bygdene er ca. -4 til -2°C, med middeltemperaturer i august på +6 til +8°C, og i januar og -8 til -9°C i januar. Årlig nedbørsmengde her er 900-1 000 mm. Av dette kommer ca. 40% i månedene juli-september. 


== Byer og bygder ==
Kommunen har én by og tre bygder:

Qaqortoq
Eqalugaarsuit
Qassimiut
Saarloq


== Skoler ==
Tasersuup atuarfia (Qaqortoq)
Atuarfik Saarloq (Saarloq)
Daanialiup atuarfia (Eqalugaarsuit)
Atuarfik Qassimiut (Qassimiut)


== Referanser ==


== Eksterne lenker ==
Kommunens offisielle hjemmeside
Tor Guttu

Tor Guttu (født 30. november 1937) er en norsk språkviter og riksmålsmann. Han er emeritert førsteamanuensis i nordisk språkvitenskap ved Universitetet i Oslo og har også vært bestyrer for Institutt for nordistikk og litteraturvitenskap. Videre er han redaktør for flere norske ordbøker utgitt av Kunnskapsforlaget; bl.a. var han redaktør for Norsk ordbok, Norsk rettskrivning, Norsk rimordbok og Riksmålsordlisten. Han var hovedredaktør for Det Norske Akademis ordbok frem til sommeren 2021. Guttu var 1. viseformann i  Riksmålsforbundet fra 1990 til 2012. Han ble innvalgt i Det Norske Akademi i 1977 og ble medlem av presidiet i 1983. I 1994 fikk han Det historisk-filosofiske fakultets formidlingspris. Guttu var medlem av Norsk språkråd, som representant for Riksmålsforbundet, fra 1980 til Norsk språkråd ble nedlagt i 2005. Per Egil Hegge har i 2009 uttalt at han er «Norges ledende leksikograf og ordbokredaktør.»Guttu ble cand. philol. i 1964 med nordisk språklig hovedfag og tysk og musikk mellomfag. Han ble 1. januar 1965 ansatt i Det norske litterære ordboksverk, som i 1972 ble Avdeling for bokmål da Norsk leksikografisk institutt ble opprettet ved Universitetet i Oslo. Instituttet ble i 1989 innlemmet i Institutt for nordistikk og litteraturvitenskap. Guttu gikk av med pensjon 1. januar 2006. Han ble i 2014 tildelt kongens fortjenestemedalje i gull, og er æresmedlem i Riksmålsforbundet.


== Skøyteløper ==
Guttu var også en habil skøyteløper på slutten av 1950-årene og begynnelsen på 1960-årene, der han representerte Nordstrand IF. Han deltok i Allround-VM 1961 i Göteborg i Sverige hvor han ble nummer 24 av 42 påmeldte deltagere.


=== Personlige rekorder ===


== Referanser ==


== Eksterne lenker ==
(en) Tor Guttu på Internet Movie Database 
(en) Tor Guttu – Speedskatingbase.eu 
(en) Tor Guttu – SpeedSkatingNews.info 
(en) Tor Guttu – SpeedSkatingStats.com 
(en) Tor Guttu – TheSports.org 

(no) Publikasjoner av Tor Guttu i BIBSYS

(no) Publikasjoner av Tor Guttu i forskningsdokumentasjonssystemet CRIStin
Distriktet Aarau

Aarau er et forvaltningsdistrikt (Bezirk) i den sveitsiske kantonen Aargau som omfatter byregionen Aarau der distriktets administrative sentrum ligger. Distriktet ligger sør for Jurafjellene og dets nabodistrikter er Laufenburg i nord, Brugg og Lenzburg i øst, Kulm og Zofingen i sør. Den grenser i vest mot kantonen Solothurn.
Aarau dekker et areal på 104,47 km² fordelt over 13 kommuner (Gemeinden) og hadde 67 105 innbyggere i 2006.
Geir Stadheim

Geir Stadheim  (født 6. januar 1962) er en norsk musiker og billedkunstner. Han er vokalist og gitarist i popgruppen Astroburger som han selv startet i 1987 og regnes som den drivende kraften i gruppen. Som kunstner har han deltatt på høstutstillingen og en rekke utstillinger med EKKO kunstgruppe.


== Referanser ==


== Eksterne lenker ==
Offisielt nettsted
Bad Oldesloe

Bad Oldesloe (nedertysk Bad Oschloe) er en by i delstaten Schleswig-Holstein i Tyskland. Den er administrasjonssentrum for kretsen Stormarn.
Dietrich Buxtehudes far kom fra Bad Oldesloe og Buxtehude selv kan ha blitt født der.


== Referanser ==


== Eksterne lenker ==
(de) Offisielt nettsted 
(en) Bad Oldesloe – kategori av bilder, video eller lyd på Commons
Kjulstjernet

Kjulstjernet, også kalt Kjulstjern, er et tjern som ligger i Lillomarka i Nittedal kommune i Viken. Det ligger like sør for Sørskogen, knapt to kilometer nord for Lilloseter. Tjernet er et populært badevann og området har flere gode teltplasser og er godt egnet for rekreasjon.
Fra Nittedal går det skogsbilvei forbi Lillomarkskapellet, like nord for Kjulstjernet til Sørskogen. Fra Lilloseter går det merket sti og oppkjørte skiløyper forbi tjernet.


== Referanser ==


== Eksterne lenker ==
Skiforeningens markadatabase
Still Putter Det Ned

Still Putter Det Ned er Oral Bees andre offisielle album og ble utgitt 25. april 2005 via DPF Ent. 
Låtene er produsert av produksjonsteamet Da Playboy Foundation, som består av Oral Bee, Mr. Pimp Lotion og Big Ice.


== Sporliste ==
«64 Chevy»
«Når Beezy kommer»
«West Coast Playaz»
«Back 2 tha 80's» (med Mr. Pimp Lotion)
«Drama» (med Mr. Pimp Lotion)
«G-Shit 4 Alltid!»
«Barbeeque»
«Toast med Oral Bee»
«Trendy Pimp»
«Norsk Rap's Godzilla»
«Mitt image som pimp»
«Vi er gangstere» (med Mr. Pimp Lotion)
«Lager beats & drikker 40's»
«Weekend Pimpin'»
«Playa Fa' Sho»
«Put Your Hands High» (med Bill Yuns)
«Så Eazy»
«Mine homies»


== Kilder ==
Ballade.no
Pimp Lotion hjemmeside
Oral Bee Myspace
Big Ice Myspace
Otto Ulseth

Otto Ulseth (født 29. juli 1957) er en norsk journalist, forfatter og fotballtrener. Han har vært sportsjournalist og sportsredaktør i Adresseavisen, og journalist i Arbeider-Avisa, Dagbladet og NRK. I 2003 ble han assistenttrener, og fra 2004 til 2005 var han hovedtrener i Tromsø. Han var også Drillos høyre hand på det irakiske herrelandslaget i 2007–2008. Han hadde på 90-tallet stor suksess med lag som Ranheim og Stjørdals/Blink. Fra midt i sesongen 2010/11 til våren 2012 var han ansatt i Norges Skiforbund som pressekontakt for herrelandslaget.
Han har skrevet bøker om Arne Larsen Økland, Oddvar Brå, Petter Northug, Robert Hermansen og Nils Arne Eggen. 


== Bibliografi ==
(no) Publikasjoner av Otto Ulseth i BIBSYS
Økland, Arne Larsen og Ulseth, Otto (1985). Proffliv. Stavanger: Rocon. ISBN 8299044065. CS1-vedlikehold: Flere navn: forfatterliste (link) [Digital utgave / Tilgang for norske IP-adresser ved Nasjonalbiblioteket.]
Ulseth, Otto (1988). Oddvar Brå : det lange løpet, Gyldendal, ISBN 8205177244
Olsen, Egil; Scheie, Arne; Jorsett, Per og Ulseth, Otto (1997). Landslaget: det norske fotballandslagets historie. Oslo: Stenersens forlag. ISBN 8272012103. CS1-vedlikehold: Flere navn: forfatterliste (link) [Digital utgave / Tilgang for norske IP-adresser ved Nasjonalbiblioteket.]
Ulseth, Otto (2000). Med Drillo i Premier League. Oslo: Tiden. ISBN 8210045806.  [Digital utgave / Tilgang for norske IP-adresser ved Nasjonalbiblioteket.]
Ulseth, Otto og Scheie, Arne (2003). Øyeblikkene vi aldri glemmer, Gyldendal, ISBN 8205316279
Ulseth, Otto (2008). Bortekamp : med Drillo i Midtøsten, Gyldendal, ISBN 9788205386020
Ulseth, Otto (2010). Petter Northug : Jakten på dyret, Aschehoug, ISBN 9788203292347
Ulseth, Otto; Olsen, Egil og Eggen, Nils Arne (2010). Det viktigste av alt uviktig, Aschehoug, ISBN 9788203292286
Ulseth, Otto (2014). Røde Robert Hermansen : redningsmann og syndebukk Aschehoug, ISBN 9788203293993
Ulseth, Otto (2018). Nils Arne : et liv i svart og hvitt. Aschehoug. ISBN 9788203297472. 


== Eksterne lenker ==
(en) Otto Ulseth – Transfermarkt (manager) 
Otto Ulseth – NRK Stjerneklart